1999/627/EY, EHTY, Euratom: Euroopan yhteisöjen jäsenvaltioiden hallitusten edustajien päätös, tehty 15 päivänä syyskuuta 1999, Euroopan yhteisöjen komission puheenjohtajan ja jäsenten nimittämisestä



Virallinen lehti nro L 248 , 21/09/1999 s. 0030 - 0031



EUROOPAN YHTEISÖJEN JÄSENVALTIOIDEN HALLITUSTEN EDUSTAJIEN PÄÄTÖS, tehty 15 päivänä syyskuuta 1999, Euroopan yhteisöjen komission puheenjohtajan ja jäsenten nimittämisestä (1999/627/EY, EHTY, Euratom) EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotka ottavat huomioon Euroopan yhteisön perustamissopimuksen ja erityisesti sen 214 artiklan 2 kohdan kolmannen alakohdan ja 215 artiklan, ottavat huomioon Euroopan hiili- ja teräsyhteisön perustamissopimuksen ja erityisesti sen 10 artiklan 2 kohdan kolmannen alakohdan ja 12 artiklan, ottavat huomioon Euroopan atomienergiayhteisön perustamissopimuksen ja erityisesti sen 127 artiklan 2 kohdan kolmannen alakohdan ja 128 artiklan, sekä katsovat seuraavaa: 1) Ottaen huomioon, että 22 päivänä tammikuuta 2000 päättyväksi toimikaudeksi nimitetyn komission puheenjohtaja ja jäsenet erosivat kaikki 16 päivänä maaliskuuta 1999, jäsenvaltioiden hallitusten edustajat nimesivät yhteisellä sopimuksella 24 päivänä maaliskuuta 1999 pidetyn Eurooppa-neuvoston yhteydessä antamallaan julistuksella Romano PRODIn henkilöksi, jonka ne aikovat nimittää komission puheenjohtajaksi. 2) Euroopan parlamentti hyväksyi nimeämisen 5 päivänä toukokuuta 1999 antamallaan päätöslauselmalla. 3) Romano PRODI ilmoitti 9 päivänä heinäkuuta 1999 tulokset yhteydenotoistaan jäsenvaltioiden hallituksiin. 4) Jäsenvaltioiden hallitusten edustajat nimesivät yhteisellä sopimuksella komission puheenjohtajaksi nimetyn kanssa 19 päivänä heinäkuuta 1999 tekemällään päätöksellä (1999/499/EY, EHTY, Euratom)(1) muut henkilöt, jotka ne aikovat nimittää komission jäseniksi eron saaneiden komission jäsenten tilalle näiden jäljellä olevaksi toimikaudeksi 22 päivään tammikuuta 2000 ja tätä seuraavaksi, 23 päivänä tammikuuta 2000 alkavaksi ja 22 päivänä tammikuuta 2005 päättyväksi viiden vuoden toimikaudeksi. 5) Euroopan parlamentti hyväksyi 15 päivänä syyskuuta 1999 pidetyssä äänestyksessä näin nimetyn komission puheenjohtajan ja muut jäsenet sekä 16 päivänä syyskuuta 1999 alkavaksi ja 22 päivänä tammikuuta 2000 päättyväksi toimikaudeksi että tätä seuraavaksi 23 päivänä tammikuuta 2000 alkavaksi ja 22 päivänä tammikuuta 2005 päättyväksi viiden vuoden toimikaudeksi. 6) Uuden komission olisi voitava aloittaa toimikautensa mahdollisimman pian ja jatkaa toimintaansa 23 päivästä tammikuuta 2000 viisi seuraavaa vuotta. Näin ollen tämän päätöksen olisi käsitettävä samanaikaisesti nimitykset molemmiksi toimikausiksi, OVAT PÄÄTTÄNEET SEURAAVAA: 1 artikla Euroopan yhteisöjen komissioon nimitetään 16 päivänä syyskuuta 1999 alkavaksi ja 22 päivänä tammikuuta 2000 päättyväksi toimikaudeksi sekä 23 päivänä tammikuuta 2000 alkavaksi ja 22 päivänä tammikuuta 2005 päättyväksi toimikaudeksi - puheenjohtajaksi - Romano PRODI - jäseniksi - Michel BARNIER - Frits BOLKESTEIN - Philippe BUSQUIN - David BYRNE - Loyola DE PALACIO DEL VALLE LERSUNDI - Anna DIAMANTOPOULOU - Franz FISCHLER - Neil KINNOCK - Pascal LAMY - Erkki LIIKANEN - Mario MONTI - Poul NIELSON - Christopher PATTEN - Viviane REDING - Michaele SCHREYER - Pedro SOLBES MIRA - Günter VERHEUGEN - António VITORINO - Margot WALLSTRÖM. 2 artikla Tämä päätös tulee voimaan 16 päivänä syyskuuta 1999. 3 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 15 päivänä syyskuuta 1999. Puheenjohtaja A. SATULI (1) EYVL L 194, 27.7.1999, s. 45.